Syndicat pour l'aménagement et la gestion du parc naturel de l'Our

De Syndicat pour l'aménagement et la gestion du parc naturel de l'Our, kuerz Parc Naturel de l'Our, ass en interkommunale Syndikat dee sech ëm den Amenagement an d'Gestioun vum Naturpark Our bekëmmert.

 Entwécklung vun de Membergemenge vum Syndikat: 
Bei der Grënnung 2005 waren nieft dem Lëtzebuerger Staat follgend 12 Gemenge Member vum Syndikat: Baastenduerf, Ëlwen, Klierf, Konstem, Furen, Hengescht, Houschent, Housen, Munzen, Pëtschent, Veianen a Wëlwerwolz.

2004 hunn d'Gemenge Baastenduerf a Furen fusionéiert an den neie Member vum Syndikat gouf d'Gemeng Tandel. 2005 ass d'Gemeng Wëlwerwolz an déi nei Gemeng Kiischpelt integréiert ginn an 2011 ass den neie Member Gemeng Parc Housen aus de fréieren Gemengen Konstem, Hengescht, an Housen entstanen. Zousätzlech koum 2016 d'Gemeng Wëntger an de Syndikat derbäi.De President vum Syndikat ass den Emile Eicher, Buergermeeschter vun der Gemeng Klierf.

 Geschicht 
Duerch Groussherzoglechen Arrêté vum 10. August 1992 gouf de Syndicat intercommunal de la vallée de l'Our, kuerz SIVOUR, gegrënnt. Matgrënner nieft dem Lëtzebuerger Staat waren déi fënnef Gemengen Hengescht, Housen, Pëtschent, Veianen a Wäiswampech. Den Zweck vum Syndikat war fir den Ourdall opzewäerten an z'entwéckelen.

Mat Baastenduerf, Konstem, Furen, Houschent a Munzen sinn 1995 fënnef weider Gemenge Member am Syndikat ginnArrêté grand-ducal du 13 février 1995..., publizéiert am Mémorial B Nr 15 vum 13. Mäerz 1995, S. 414. 1998 goufen zousätzlech déi dräi Gemenge Klierf, Ëlwen a Wëlwerwolz an de Syndikat opgehollArrêté grand-ducal du 27 février 1998 autorisant l'admission des communes de Clervaux, Troisvierges et Wilwerwiltz au syndicat intercommunal de la Vallée de l'Our (SIVOUR), publizéiert am Mémorial B Nr 18 vum 31. Mäerz 1998, S. 292. Verschidde vun deene Gemengen hunn an der Tëschenzäit fusionéiert.

Nodeem 2005 den Naturpark Our duerch e groussherzoglecht Reglement offiziell als Naturpark unerkannt gouf, koum et dat selwecht Joer zur Grënnung vum Syndicat pour l'aménagement et la gestion du parc naturel de l'Our, kuerz Parc naturel de l'Our. De SIVOUR gouf de 4. September 2012 opgeléist.

 Um Spaweck 
 De Syndikat op der Websäit vum Syvicol 

Kategorie:Interkommunal Syndikater zu Lëtzebuerg
Kategorie:Gemeng Ëlwen
Kategorie:Gemeng Houschent
Kategorie:Gemeng Parc Housen
Kategorie:Gemeng Kiischpelt
Kategorie:Gemeng Klierf
Kategorie:Gemeng Pëtschent
Kategorie:Gemeng Tandel
Kategorie:Gemeng Veianen